
Rezistenţa la antimicrobiene reprezintă o ameninţare serioasă la adresa sănătăţii publice in intreaga lume, implicând protocoale mai complicate de tratament, riscuri mai mari de deces şi costuri suplimentare pentru sistemele de sănătate. Cu ocazia Zilei Mondiale a Sanatatii 2011, OMS lansează un apel pentru intensificarea angajamentului global in protejarea eficienţei agenţilor antimicrobieni in beneficiul generaţiilor viitoare sub sloganul „Acţionează astăzi ca să poţi vindeca şi mâine ”. In viziunea OMS este importanta promovarea factorilor cheie in prevenţia si controlul rezistentei la antimicrobiene: utilizarea prudentă a antimocrobienelor, controlul infectiilor, dezvoltarea de noi antibiotice cu accent pe medicaţia impotriva TBC, malariei si HIV-SIDA [1].
In lume apar anual aproximativ 440 000 de cazuri noi de tuberculoză  rezistentă la multiplii agenţi antimicrobieni (MDR-TB), raportate  de 64 de ţări, ce provoacă cel puţin 150 000 de decese. Rezistenţa la medicamente antimalarie, cum ar fi clorochina şi sulfadoxin-pirimetamina, este larg răspândită în majoritatea ţărilor malario-endemice. Rezistenţa devine o preocupare ingrijoratoare pentru tratamentul infecţiei cu HIV ca urmare a accesului crescand la medicamente antiretrovirale în ultimii ani; sunt în curs de desfăşurare anchete naţionale in acest sens.

Un procent ridicat al infecţiilor nozocomiale sunt cauzate de bacterii foarte rezistente, precum stafilococul auriu rezistent la meticilină (MRSA) şi enterococul rezistent la vancomicină. Creşterea prevalenţei rezistenţei la ciprofloxacină reduce drastic opţiunile pentru trarea diareii induse de Shigella in special la copii; lipsa de noi antibiotice administrabile oral este dureros resimţită. Rezistenta la antimicrobiene a devenit o problemă serioasă in tratamentul gonoreii (cauzata de Neisseria Gonorrhoeae), implicând chiar cefalosporinele orale de ultima generaţie; o boală cu transmitere sexuală considerată până de curând rezolvată, revine astfel in forţă.

Deasemenea apar noi mecanisme de rezistenţă,  precum beta-lactamaza NDM-1 la unii bacili gram-negativi, ceea ce face ineficiente antibioticele până de curând puternice impotriva unor tulpini de bacterii multi-rezistente.

In Europa, consumul de antibiotice variază de la 10,0 DDD (doze zilnice definite la 1000 de locuitori), în Federaţia Rusă  si 14,6 in Suedia până la 45,2 în Grecia - conform Proiectului european de supraveghere a consumului de antimicrobiene (ESAC) -2008. A devenit alarmantă rezistenţa unor bacterii gram-negative, precum Escherichia coli sau Klebsiella pneumoniae, care dezvoltă mecanisme de adaptare insuficient inţelese in timp ce noi antibiotice nu sunt încă disponibile.

In Uniunea Europeană 25 000 de persoane din 400 000 infectate in fiecare an recent mor din cauza unor infecţii bacteriene grave si rezistente la agenti antimicrobieni, cele mai multe dobandite in unitaţile spitaliceşti. Astfel in grupul ţarilor UE + Norvegia +  Islanda, 5-12% dintre pacienţii internaţi dobândesc o infecţie în timpul spitalizării. 

Dincolo de boala prelungită, suferinţe si decese nemeritate bacteriile multirezistente provoacă in UE pierderi economice estimate la peste 1,5 miliarde €/anual. 

Strategia UE impotriva rezistentei la antimicrobiene, avand in spate Comunicarea Comisiei 0333/2001 si Recomandarea Consiliului din 15 noiembrie 2001, este focallizata pe sistemul de supraveghere coordonat de Centrul European pentru Prevenirea şi Controlul Bolilor (ECDC) de la Stockholm, ce colectează si publică date anuale cu privire la infecţiile cu cele mai rezistente la antimicrobiene -virulente şapte bacterii  (Staphylococcus aureus, Streptococcus pneumoniae, Enterococcus faecium, Escherichia coli, Klebsiella pneumoniae, Pseudomonas auruginosa, Enterococcus faecalis). 62% dintre statele UE au dezvoltat programe naţionale considerand combaterea rezistentei la antimicrobiene un obiectiv prioritar de sănătate publică. Supravegherea infectiilor nozocomiale este instituita in 78% iar a rezistentei la antimicrobiene în 95% dintre statele membre;  doar 32% au adoptat insă legislaţii naţionale privind prevenirea şi controlul rezistentei la antimicrobiene.
În perioada 2006-2008 programul IPSE (Improving Patient Safety in Europe) al Biroului OMS Europa a revizuit ghidurile existente, standardele şi indicatorii pentru controlul infecţiilor şi  programele de rezistenţă antimicrobiană [2]. 

Insă dincolo de legislaţie si alte măsuri macro-sociale, uzul corect sau abuzul de antimicrobiene favorizand rezistenta la antimicrobiene depind major de nivelurile de cunoastere, informare si educare existente in comunitatile profesionale şi la publicul larg.
Sinteza rezultatelor ultimului Eurobarometru (72.5, date culese in nov/dec 2009) privind atitudinile si practicile populaţiilor UE legate de antibiotice arata urmatoarele [3]:
· consumul mediu de antibiotice in UE se menţine in 2009 (40 % dintre respondenţi in ultimul an) la un nivel similar celui din 2002, o veste mai degrabă bună ţinand seama de numeroase alarme epidemice traversate de Europa si intreaga lume in acest interval;

· in privinţa cunostinţelor privind antibioticeLE, europenii se impart intre avizaţi si neinformaţi in proporţii echilibrate; totuşi o vastă majoritate de 83 % sunt conştienţi de pericolele abuzului de antibiotice;
· campaniile de conştientizare in privinţa abuzului de antibiotice, desfaşurate cu ocazia Zilei Europene a  Informării privind Antibioticele - 18 nov,  sunt eficiente in măsura in care au corectat in anul precedent viziunea unei treimi dintre respondenţi;
· se menţin diferenţe sensibile de informare intre Europa nordică (mai avizată) si cea sudică (mai putin avizată);
· Romania se incadrează in partea sudic/mediteraniană a tabloului  in privinţa cunoştintelor; de exemplu respondenţii cei mai putin informaţi privind ineficienţa antibioticelor împotriva virusurilor s-au inregistrat în Portugalia şi România (cu numai 14% raspunsuri corecte); in sfarşit, conform unui anumit specific naţional, România are numărul cel mai mare de cetaţeni care au obţinut antibiotice fără să treacă pe la medic (21 %).

Situaţia in Romania
Datele recente comunicate de ţara noastră in privinţa rezistenţei la antimicrobiene către Centrul European pentru Prevenirea şi Controlul Bolilor (ECDC) de la Stockholm [4] arată următoarele: 

· in privinţa Staphylococcus aureus: peste 25% izolaţi invazivi erau rezistenţi la meticilina (nivelul 4 - maxim european);

· in privinţa Streptococcus pneumoniae:  peste 25% erau rezistenţi la penicilină (nivelul 4 - maxim european);
· in privinţa Pseudomonas auruginosa:  peste 25% erau rezistenţi la la trei sau mai multe clase de antibiotice dintre piperacilina ± tazobactam, florochinolone, ceftazidime, aminoglicozide, carbapeneme (nivelul 4 - maxim european);

· in privinţa  Escherichia coli : între 21 si 30% erau la rezistenţi la florochinolone, iar peste 15% la cefalosporine de generaţia a treia (euro-niveluri 3 respectiv 4);
· in privinţa Klebsiella pneumoniae: între 11 si 20% erau rezistenţi la la cefalosporine de generaţia a treia, florochinolone şi aminoglicozide (euronivel 2);
· in privinţa  Enterococcus faecium: până la 5% erau rezistenţi la vancomicina (euronivel 1).
Astfel in euro-context ţara noastra se gaseste pe partea mai degraba nefavorabila a tabloului cu 4 cotări la nivelul maxim al rezistentei la antimicrobiene, o cotare la pre-maxim si numai 2 cotări la niveluri inferioare.
Precizări in privinţa a ce inseamnă calificativul “peste” folosit mai sus se pot face folosind date relativ recente publicate de Institutul Cantacuzino -  Laboratorul de Infectii Nozocomiale si Rezistenţa la Antibiotice, in cadrul Programului Sentinela de Supraveghere a Infecţiilor Nozocomiale 2006 [5], care au arătat urmatoarele:
· din 146 tulpini Staphylococcus (122) si Micrococcus colectate de la 14 spitale (7 spitale cu peste 10 tulpini) 65% au fost rezistente la meticilina iar 77,04% au fost rezistente la eritromicina; 
· numai 28,68% dintre tulpinile de S. aureus au fost sensibile la toate aminoglicozidele, in timp ce 55, 73% au fost rezistente la kanamicina, iar 15,57% au prezentat rezistenţă la toate aminoglicozidele ;
· nici o tulpină din cele 146 testate nu a fost rezistentă la vancomicină, linezolid, quinopristin/dalfopristin si telitromicină.
Acelasi Program Sentinela a arătat in 2007 urmatoarele:

- din 109 tulpini Pseudomonas, de la unităţi sentinela de la 9 spitale, dintre care 5 au participat cu mai mult de 10 tulpini, 95 au aparţinut speciei Pseudomonas aeruginosa; 
dintre acestea 42% nu au fost rezistente la nici un aminoglicozid, dar 36% au resistat la toate aminoglicozidele;

- 39% dintre tulpinile Pseudomonas aeruginosa au fost sensibile la toate chinolonele, dar 48% au fost rezistente la toate chinolonele testate;
- in ce priveste rezistenţa la beta-lactamine, un număr de 34% dintre tulpinile Pseudomonas aeruginosa au prezentat rezistenţa la toate antibioticele testate, iar 76% tulpini au prezentat fenotip sălbatic sensibil la tot spectrul;
- toate cele 13 tulpini de Acinetobacter baumanii examinate in acelaşi studiu au prezentat rezistenţă multiplă la antibiotice din clasa beta-lactaminelor prin  (1) sinteza de beta-lactamaze TEM si OXA si hiperproducerea de cefalosporinaze cromozomale sau (2) producere de beta-lactamaze , hiperproducerea de cefalosporinaze si impermeabilitate specifică. 
Atitudini si perspective.

Recenta “Conferinţă Naţională de Microbiologie şi Epidemiologie”, octombrie 2010, precum si ultima  Zi Europeană a Informarii despre Antibiotice,  18 nov. 2010 au permis colectarea de  informaţii de ultima oră privind infecţiile nozocomiale si utilizarea antibioticelor in spitalele noastre, precum si exprimarea de opinii autorizate privind căile de urmat in combaterea rezistentei la antimicrobiene.
Astfel un studiu din iulie 2010 [6], ce a vizat infecţiile nozocomiale şi consumul de antibiotice într-un spital clinic de specialitate (gastroenterologic şi transplant hepatic) şi a cuprins toţi cei 271 de pacienţii aflaţi în spital în acel interval de timp, a depistat 18 infecţii nozocomiale,  (6,6%):  61% din cazuri infecţii în plagă, 22% infecţii urinare (90% confirmate microbiologic) si 17% pneumonii (75% confirmate microbiologic).

38% dintre pacienţi au primit tratament cu antibiotice; dintre acestia 27,3% au fost tratati  profilactic, când s-a folosit un singur antibiotic in 89% dintre cazuri. În tratamentul curativ, s-a constatat că 55% din cazuri au primit un singur antibiotic, în timp ce 28% au primit trei tipuri de antibiotice, îndeosebi pentru infecţiile de plagă.

Tabloul mai degrabă optimist sugerat de aceste date este in legatură probabilă cu poziţia instituţiei luate in studiu (vârful naţional) si sugerează că, in privinţa comunitaţii medicale cel puţin, ţara noastră are potenţialul de a atinge euro-nivelurile bune. 

Printre principalele cauze pentru creşterea rezistenţei la antimicrobiene la noi sunt prescrierea antibioticelor pentru infecţii fără a practica antibiograma, automedicaţia, dar şi introducerea antibioticelor în hrana animalelor [7].
In privinta căilor de urmat, apelul Ministerului Sănătăţii cu ocazia recent amintită se adresează în egală măsură managerilor/medicilor din spitale, medicilor de familie, publicului si mass-mediei pentru a colabora in promovarea folosirii adecvate a antibioticelor si informarea  pacienţilor despre rezistenţa la antibiotice şi alte riscuri ale utilizării incorecte a medicamentelor incluzând efectele adverse [8].
In acest context comunitatii nationale de promovare a sănătăţoo educaţie pentru sănătate de asemenea ii revine un rol major in creşterea nivelurilor de cunoştinte si in imbunatatirea atitudinilor si practicilor de care depinde diminuarea fenomenului rezistentei la antimicrobiene in Romania.

